சூத்திரர்க்குரிய எழுத்து ஒன்றும் இல்லையே. அவர்க்கு அறம் வேண்டாவோ எனின், முதன்மூவர்க்கும் பணிசெய்தலே அவர்க்கு அறமாகலின், அவ்வெழுத்தொன்றும் அமைக்காராயினார். எல்லாத் தொழிலும் குறைவற நடைபெறலே நால்வகைச் சாதியின்பயனும் ஆகலின் ஒருவரை ஒருவர் இகழ்தல் கூடாது. முதலும் கடையும் அ-பு என்னும் தேவகதிக்குரிய எழுத்தமைத்தமையின் அறஞ்செய விரும்புவார்க்கு அக்கதி கிடைக்கும் என்க. ஆண்பாற்குரிய குற்றெழுத்தால் யாப்புறுத்தது என்குறித்தோ எனின், பெண்மக்கட்கு ஒருவாற்றானும் சுதந்தரமின்மையானும், கொழுநனே தெய்வமாகலானும் அறஞ்செய விரும்பல் ஆண்மக்கட்கே யுரித்தாம் என்பதைக் குறி்த்ததென்க. குலமகட்குத் தெய்வங் கொழுநனே தெய்வந் தொழாஅள் கொழுநற் றொழுதெழுவாள்பெய்யெனப் பெய்யு மழை.கோதறு கற்பினாய் கொழுநன் கைத்தலங் காதலன் கைத்தல மன்றிக் கன்றின்வாலாதலிம் மூன்றிலொன் றங்கை பற்றியே யோதநீ ராடுதன் மரபென் றோதினார். (திருவிளையாடல்) -இதனானும் உணர்க. இற்புறமாதல் மகப்பேறடைதல் முதலிய அசந்தர்ப்பங்கள் உண்மையால், பெண்மக்கட்குச் சுதந்தரம் கூடாதென்பர். பெண்மக்கள் வியர்க்க நெற்குத்தல் முதலிய தொழில் கொள்வதால் உடம்பு இறுகிப் பெலம்பெறும். சந்தானங்களும் பெலம் பெறும்.